KYK: Shivambu en ander van EFF pluk Netwerk24-fotograaf rond | Netwerk24
Deur Marelize Barnard 20 Maart 2018 10:21
Die EFF het Dinsdagoggend slaags geraak met 'n videograaf van Netwerk24 op die perseel van die parlement.
Adrian de Kock, die videograaf, was daar saam met ander medialede om te wag op nuus oor die DA se tugverhoor teen Patricia de Lille, die Kaapstadse burgemeester.
Volgens De Kock het Floyd Shivambu van die EFF saam met ander mans in 'n motor stilgehou en uitgeklim. De Kock het hulle toe gevra of hulle daar is vir die De Lille-verhoor of vir iets anders in die parlement.
"Die volgende oomblik het hulle gesê ek moet die foto wat ek van hulle geneem het van my kamera verwyder. Toe het hulle my toerusting probeer gryp en my begin rondpluk," sê De Kock.
Ander joernaliste op die toneel het die onderonsie afgeneem waarin gesien kan word hoe De Kock teen 'n muur vasgedruk en aangeval word. Van die ander joernaliste het tussenbeide probeer tree.